1958-ban és 1959-ben összesen öt világbajnoki Formula–1-es versenyen vett részt. Az 1958-as monacói nagydíjon debütált a sorozatban. A futamra ekkor még nem tudta kvalifikálni magát, ám a szezon ötödik versenyén, a belga nagydíjon már rajthoz állhatott, és végül utolsó célba érőként a tizedik pozícióban zárt. Ebben az évben még további két alkalommal állt rajthoz, Maria azonban kiesett mind a portugál, mind az olasz futamon. Az 1959-es monacói volt pályafutása utolsó világbajnoki versenye. Ezt követően egészen 1974-ig nem szerepelt női pilóta a sorozatban.